(2)

L-Appendiċi 3 huwa sostitwit b’dan li ġej: “Appendiċi 3 Format ta’ SNOWTAM STRUZZJONIJIET GĦALL-MILI TAL-FORMAT TA’ SNOWTAM 1. Ġenerali (a) Meta tirrapporta fuq iktar minn runway waħda, irrepeti l-Attributi B sa H (sezzjoni tal-kalkolu tal-prestazzjoni tal-ajruplan). (b) L-ittri jintużaw biex jiġi indikat li l-attributi jintużaw biss għall-fini ta’ referenza u ma għandhomx jiġu inklużi fil-messaġġi. L-ittri M (obbligatorji), C (kundizzjonali) u O (fakultattivi) jimmarkaw l-użu u l-informazzjoni u għandhom jiġu inklużi kif spjegat hawn taħt. (c) Għandhom jintużaw l-unitajiet metriċi u ma għandhiex tiġi rrapportata l-unità tal-kejl. (d) Il-validità massima tal-SNOWTAM hija 8 sigħat. Għandu jinħareġ SNOWTAM ġdid kull meta jasal rapport ġdid dwar il-kundizzjoni tar-runway. (e) SNOWTAM jikkanċella SNOWTAM preċedenti. (f) L-intestatura mqassra “TTAAiiii CCCC MMYYGGgg (BBB)” hija inkluża biex jeħfief l-ipproċessar awtomatiku tal-messaġġi tas-SNOWTAM f’banek tad-data tal-kompjuter. L-ispjegazzjoni ta’ dawn is-simboli hija: TT = id-deżinjatur tad-data għas-SNOWTAM = SW; AA = id-deżinjatur ġeografiku għall-Istati Membri, eż. LF = FRANZA; iiii = in-numru tas-serje SNOWTAM f’raggruppament b’erba’ ċifri; CCCC = indikatur tal-lokament b’erba’ ittri tal-ajrudrom li għalih jirreferi s-SNOWTAM; MMYYGGgg = id-data/ħin tal-osservazzjoni/tal-kejl, fejn: MM = ix-xahar, eż. Jannar = 01, Diċembru = 12; YY = il-jum tax-xahar; GGgg = il-ħin f’sigħat (GG) u f’minuti (gg) f’UTC; (BBB) = raggruppament fakultattiv għal: Korrezzjoni, fil-każ ta’ żball, għal messaġġ tas-SNOWTAM imqassam qabel bl-istess numru tas-serje = COR. Il-parentesi f’(BBB) għandhom jintużaw biex jindikaw li dan ir-raggruppament hu fakultattiv. Meta jiġi rrapportat fuq iktar minn runway waħda u d-dati/ħinijiet individwali ta’ osservazzjoni/valutazzjoni jkunu indikati b’Attribut B ripetut, l-aħħar data/ħin ta’ osservazzjoni/valutazzjoni għandhom jiddaħħlu fl-intestatura mqassra (MMYYGGgg). (g) It-test “SNOWTAM” fil-Format tas-SNOWTAM u n-numru tas-serje tas-SNOWTAM f’raggruppament b’erba ċifri għandhom ikunu separati bi spazju, eż. SNOWTAM 0124. (h) Għall-finijiet ta’ leġibbiltà għall-messaġġ tas-SNOWTAM, għandu jitħalla spazju ta’ linja wara n-numru tas-serje tas-SNOWTAM, wara l-Attribut A, u wara t-taqsima tal-kalkolu tal-prestazzjoni tal-ajruplan. (i) Meta tirrapporta dwar aktar minn runway waħda, irrepeti l-informazzjoni fit-taqsima tal-kalkolu tal-prestazzjoni tal-ajruplan mid-data u l-ħin tal-valutazzjoni għal kull runway qabel l-informazzjoni fit-taqsima fuq l-għarfien dwar is-sitwazzjoni. (j) L-informazzjoni obbligatorja hija: (1) INDIKATUR TAL-LOKAMENT TAL-AJRUDROM; (2) DATA U ĦIN TAL-VALUTAZZJONI; (3) NUMRU TAD-DEŻINJATUR TAR-RUNWAY INFERJURI; (4) KODIĊI TAL-KUNDIZZJONI TAR-RUNWAY GĦAL KULL TERZ TAR-RUNWAY; u (5) DESKRIZZJONI TAL-KUNDIZZJONI GĦAL KULL TERZ TAR-RUNWAY (meta l-kodiċi tal-kundizzjoni tar-runway (RWYCC) ikun irrapportat 0-6) 2. Sezzjoni ta’ kalkolu tal-prestazzjoni tal-ajruplan Attribut A — Indikatur tal-lokament tal-ajrudrom (indikatur tal-lokament b’erba’ ittri). Attribut B — Data u ħin tal-valutazzjoni (raggruppament tad-data/ħin bi tmien ċifri li jagħti l-ħin ta’ osservazzjoni bħala xahar, jum, siegħa u minuta f’UTC). Attribut C — Numru tad-deżinjatur tar-runway inferjuri ( nn[L] jew nn[C] jew nn[R]). Deżinjatur tar-runway wieħed biss għandu jiddaħħal għal kull runway u dejjem in-numru inferjuri. Attribut D — Kodiċi tal-kundizzjoni tar-runway għal kull terz tar-runway. Tiddaħħal ċifra waħda biss (0, 1, 2, 3, 4, 5 jew 6) għal kull terz tar-runway, separata b’linja dijagonali (n/n/n). Attribut E — Kopertura perċentwali għal kull terz tar-runway. Meta tingħata, daħħal 25, 50, 75 jew 100 għal kull terz tar-runway, separat b’linja dijagonali ([n]nn/[n]nn/[n]nn). Din l-informazzjoni għandha tingħata biss meta jkun hemm deskrizzjoni tal-kundizzjoni għal kull terz tar-runway (Attribut G) li tkun ġiet irrapportata għajr “DRY”. Meta l-kundizzjonijiet ma jiġux irrapportati, dan għandu jintwera billi tiddaħħal “NR” għat-terz(i) tar-runway xierqa. Attribut F — Fond tal-kontaminant mhux imwaħħal għal kull terz tar-runway. Meta jingħata, daħħal f’millimetri għal kull terz tar-runway, separat b’linja dijagonali (nn/nn/nn jew nnn/nnn/nnn). Din l-informazzjoni għandha tingħata biss għat-tipi ta’ kontaminazzjoni li ġejjin: — ilma qiegħed, il-valuri li jridu jiġu rrapportati 04, imbagħad il-valur ivvalutat. Bidliet sinifikanti 3 mm; — silġ maħlul, il-valuri li jridu jiġu rrapportati 03, imbagħad il-valur ivvalutat. Bidliet sinifikanti 3 mm; — borra mxarrba, il-valuri li jridu jiġu rrapportati 03, imbagħad il-valur ivvalutat. Bidliet sinifikanti 5 mm; u — borra niexfa, il-valuri li jridu jiġu rrapportati 03, imbagħad il-valur ivvalutat. Bidliet sinifikanti 20 mm. Meta l-kundizzjonijiet ma jiġux irrapportati, dan għandu jintwera billi tiddaħħal “NR” għat-terz(i) tar-runway xierqa. Attribut G — Deskrizzjoni tal-kundizzjoni għal kull terz tar-runway. Għandha tiddaħħal xi waħda mid-deskrizzjonijiet tal-kundizzjonijiet li ġejjin għal kull terz tar-runway, separata b’linja dijagonali. BORRA KOMPATTA BORRA NIEXFA BORRA NIEXFA FUQ BORRA KOMPATTA BORRA NIEXFA FUQ IS-SILĠ ĠLATA SILĠ IMXARRBA LI TIŻLOQ SILĠ MAĦLUL RUNWAY IPPREPARATA APPOSTA GĦAX-XITWA ILMA QIEGĦED ILMA FUQ BORRA KOMPATTA IMXARRBA SILĠ IMXARRAB BORRA MXARRBA BORRA MXARRBA FUQ BORRA KOMPATTA BORRA MXARRBA FUQ IS-SILĠ NIEXFA (irrapportata biss meta ma jkun hemm l-ebda kontaminant) Meta l-kundizzjonijiet ma jiġux irrapportati, dan għandu jintwera billi tiddaħħal “NR” għat-terz(i) tar-runway xierqa. Attribut H — Wisa’ tar-runway li għalih japplikaw il-kodiċijiet tal-kundizzjonijiet tar-runway. Għandu jiddaħħal il-wisa’ f’metri, jekk inqas mill-wisa’ tar-runway ippubblikat. 3. Sezzjoni fuq l-għarfien dwar is-sitwazzjoni L-elementi fit-taqsima fuq l-għarfien dwar is-sitwazzjoni għandhom jintemmu b’punt. L-elementi fit-taqsima fuq l-għarfien dwar is-sitwazzjoni li għalihom ma teżisti l-ebda informazzjoni, jew meta ma jiġux issodisfati ċ-ċirkostanzi kundizzjonali għall-pubblikazzjoni, għandhom jitħallew barra għalkollox. Attribut I — Tul imnaqqas tar-runway. Għandhom jiddaħħlu d-deżinjatur applikabbli tar-runway u t-tul disponibbli f’metri (eż. RWY nn [L] jew nn [C] jew nn [R] REDUCED TO [n]nnn). Din l-informazzjoni hija kundizzjonali meta NOTAM ikun ġie ppubblikat b’sett ġdid ta’ distanzi ddikjarati. Attribut J — Borra tiċċaqlaq fuq ir-runway. Meta tiġi rrapportata, “DRIFTING SNOW” għandha tiddaħħal bi spazju “DRIFTING SNOW” (RWY nn jew RWY nn[L] jew nn[C] jew nn[R] DRIFTING SNOW). Attribut K — Ramel mhux imwaħħal fuq ir-runway. Meta jiġi rrapportat ramel mhux imwaħħal fuq ir-runway, id-deżinjatur tar-runway inferjuri għandu jiddaħħal bi spazju “LOOSE SAND” (RWY nn jew RWY nn[L] jew nn[C] jew nn[R] LOOSE SAND). Attribut L — Trattament kimiku fuq ir-runway. Meta trattament kimiku jiġi rrapportat bħala li ġie applikat, id-deżinjatur tar-runway inferjuri għandu jiddaħħal bi spazju “CHEMICALLY TREATED” (RWY nn jew RWY nn[L] jew nn[C] jew nn[R] CHEMICALLY TREATED). Attribut M — Munzelli tal-borra fuq ir-runway. Meta jiġi rrapportat li hemm munzelli tal-borra fuq ir-runway, id-deżinjatur tar-runway inferjuri għandu jiddaħħal bi spazju “SNOWBANK” u bi spazju fuq ix-xellug “L” jew fuq il-lemin “R” jew fuq it-tnejn “LR”, segwiti mid-distanza f’metri mil-linja taċ-ċentru separata bi spazju “FM CL” (RWY nn jew RWY nn[L] jew nn[C] jew nn[R] SNOWBANK Lnn jew Rnn jew LRnn FM CL). Attribut N — Munzelli tal-borra fuq taxiway. Meta jkun hemm munzelli tal-borra fuq taxiway(s), id-deżinjatur(i) tat-taxiway(s) għandu/għandhom jiddaħħal/jiddaħħlu bi spazju “SNOWBANKS” (TWY [nn]n jew TWYS [nn]n/[nn]n/[nn]n… jew ALL TWYS SNOWBANKS). Attribut O — Munzelli tal-borra maġenb ir-runway. Meta jiġi rrapportat li hemm munzelli tal-borra, li jippenetraw il-profil tal-għoli fil-pjan tal-ajrudrom għall-borra, għandhom jiddaħħlu d-deżinjatur tar-runway inferjuri u “ADJ SNOWBANKS” (RWY nn jew RWY nn[L] jew nn[C] jew nn[R] ADJ SNOWBANKS). Attribut P — Kundizzjonijiet tat-taxiway. Meta l-kundizzjonijiet tat-taxiway jiġu rrapportati bħala li jiżolqu jew li huma batuti, għandu jiddaħħal id-deżinjatur tat-taxiway segwit minn spazju “POOR” (TWY [n jew nn] POOR jew TWYS [n jew nn]/[n jew nn]/[n jew nn] POOR… jew ALL TWYS POOR). Attribut R — Kundizzjonijiet tal-art asfaltata fl-ajrudrom. Meta l-kundizzjonijiet tal-art asfaltata fl-ajrudrom jiġu rrapportati bħala li jiżolqu jew li huma batuti, għandu jiddaħħal id-deżinjatur tal-art asfaltata fl-ajrudrom segwit minn spazju “POOR” (APRON [nnnn] POOR jew APRONS [nnnn]/[nnnn]/[nnnn] POOR jew ALL APRONS POOR). Attribut S — (NR) Mhux rapportat. Attribut T — Rimarki b’lingwaġġ sempliċi.”.